Í dag byrjaði Samskiptalotan og er hún númer þrjú í loturöðinni okkar . Í þessari lotu æfum við ýmis samvinnuverkefni , ýmist tvö og tvö saman eða fleiri . Kjarnar vinna saman og við eflum kynjablöndun og alla samvinnu þar og vinnum milli kjarna og eininga . Þessi lota er í raun eineltisáætlun Hjallastefnunnar því í henni er fjallað um samskiptin í sinni víðustu mynd . Nemendur læra að virða landamæri hvers annars og standa saman með jákvæða framkomu og hegðun . Fjölmenningarfræðsla , ólík sambúðarform , fötlun og annað sem skapar sérstöðu frá heildinni er gott að læra um í þessari lotu . Lotulyklar lotunnar eru : Umburðarlyndi , hjálpsemi , víðsýni og samstaða . : )